Սառույց 3

«**Սառույց 3**» (), ռեժիսոր Օլեգ Տրոֆիմի ռուսական երաժշտական, սպորտային, ռոմանտիկ կատակերգական դրամա։ Սա նրա լիամետրաժ դեբյուտային աշխատանքն է։ Գլխավոր դերերում մնացել են Ալեքսանդր Պետրովն ու Մարիա Արոնովան, իսկ նրանց են միացել նաև Աննա Սավրանսկայան և Ստեպան Բելոզյորովը։ Ֆիլմը ռուսական եռաբանության երրորդ և վերջին մասն է։

Ռուսական վարձույթում ֆիլմը ցուցադրվել է Սուրբ Վալենտինի օրը՝ 2024 թվականի փետրվարի 14-ին, ինչպես եռաբանության նախորդ մասերը։ Հեռուստատեսային պրեմիերան կայացել է 2025 թվականի մարտի 8-ին «Ռոսիա-1» հեռուստաալիքով։

Ֆիլմը շարունակությունն է «Սառույց» և «Սառույց 2» պատմությունների և, ինչպես նախորդները, դարձել է բլոքբասթեր։ Վարձույթում այն հավաքել է ավելի քան 1.855 միլիարդ ռուբլի, դառնալով կոմերցիոն հաջողություն, ինչպես նաև ստանալով քննադատների դրական արձագանքներ։

## Սյուժե
Ֆիլմը սկսվում է Ալեքսանդր Գորինի դստեր՝ Նադեժդայի մեծանալու պատմությամբ։ Ցույց են տրվում նրա կյանքի կարևոր դրվագները մինչև 18 տարեկանը՝ անձնական կյանքը, հաջողություններն ու ձախողումները, ավարտական երեկոն։ Սակայն մարզումներից մեկի ժամանակ Գորինը ստանում է լուրջ վնասվածք, և բժիշկները հայտարարում են, որ նման վնասվածքից հետո մեծ սպորտի ճանապարհը փակ է։ Նադյան չի հանձնվում և երկարատև ու ծանր մարզումներից հետո կարողանում է հաղթահարել հիվանդությունը և վերադառնալ սպորտ։ Բացի այդ, պարզվում է, որ Իրինա Սերգեևնան ծանր հիվանդ է։ Նադյան խիստ անհանգստանում է իր սիրելի մարզչի համար, ով նույնպես փոխարինեց իր մորը։

Հոկեյի թիմի մարզիչը՝ Սերգեյ Իվանովիչը, ստանում է պաշտոնի բարձրացում։ Մարզչի պաշտոնը նա փոխանցում է Ալեքսանդրին։ Իսկ այդ ընթացքում թիմին միանում է Սերգեյ Օրլովը, որը որոշ հանգամանքների հետևանքով ժամանակավորապես ստիպված է խաղալ Ալեքսանդր Գորինի հետ միասին Իրկուտսկում։

Երբ Նադեժդա Գորինան հերթական վնասվածքն է ստանում մարզումների ընթացքում, նրա հայրը՝ Ալեքսանդր Գորինը, արգելում է նրան մարզվել և դուրս գալ սառույցի վրա։ Այդ ժամանակ նա սկսում է մարզվել ինքնուրույն և գաղտնի, և հերթական մարզման ժամանակ հանդիպում է Սերգեյ Օռլովին։ Գլխավոր հերոսները սկսում են հանդիպել, և ժամանակի ընթացքում նրանց հարաբերությունները վերածվում են լուրջ զգացմունքների։

Սերգեյը օգնում է Նադային մարզվել, որպեսզի նա կարողանա հաղթել այն մրցանակը, որը վաղուց երազում էր նվաճել իր մայրը։ Մարզումները հնարավորինս արդյունավետ դարձնելու համար Օրլովը դիմում է Իրինա Սերգեևնայիննախկին մարզչին, որին Նադյան հրաժարվել էր այցելել, որպեսզի նա կարողանա սկսել օնկոլոգիական բուժման կուրսը։ Մարզումները տալիս են իրենց արդյունքը, և Գորինային հաջողվում է գերազանցել սեփական հնարավորությունները։

Ալեքսանդր Գորինի և Սերյոժայի հարաբերությունները սկզբում չեն ստացվում, սակայն ժամանակի ընթացքում՝ հավատալով իր դստեր ընկերոջ լուրջ մտադրություններին, նա համաձայնություն է տալիս նրանց հարաբերություններին։

Եզրափակիչ տեսարանում, համատեղ ընթրիքի սեղանի շուրջ, ներկա են Ալեքսանդր Գորինը, հիվանդությունը հաղթահարած Իրինա Սերգեևնան, Նադան և Սերյոժան։ Վերջին երկուսը հայտարարում են միասին ապրելու իրենց մտադրության մասին։

## Դերակատարներ

## Նկարահանումներ
Ֆիլմի նկարահանումները սկսվել են 2023 թվականի մարտին, Բայկալ լճի վրա, այն պահին, երբ սառույցը բյուրեղապես մաքուր է, իսկ մեկ կիլոմետր շառավղով մարդիկ չկան։ Ֆիլմի գլխավոր սցենարիստն է Անդրեյ Զոլոտարյովը, իսկ գլխավոր պրոդյուսերը՝ Ֆյոդոր Բոնդարչուկը։ Ֆիլմի բյուջեն կազմել է 500 մլն ռուբլի։

## Վարձույթ և շահույթ
«Սառույց 3» Ֆիլմի պրեմիերան տեղի է ունեցել 2024 թվականի փետրվարի 13-ին, Մոսկվայում, ԿԱՌՕ «Օկտյաբր» կինոթատրոնում։

Ֆիլմը վարձույթի առաջին տաս օրում հավաքել է մեկ միլիարդ ռուբլի։

## Ընդունելություն
«Սառույց 3» Ֆիլմը արժանացել է դրական արձագանքների քննադատների կողմից՝ շնորհիվ իր դրամատիկ բաղադրիչի, դերասանների բարձրակարգ խաղի և հումորի։

«Կրիտիկանստվո» կայքում ֆիլմը ստացել է 70 % հավանություն՝ 11 ռեցենզիայի հիման վրա, ինչը բարձրագույն արդյունքն է եռաբանության բոլոր մասերից։

«Մեգակրիտիկ» գնահատականների ագրեգատորում «Սառույց 3»-ը ստացել է 6.8 միավոր 10-ից՝ 6 ռեցենզիայի հիման վրա։ Մի շարք հրապարակումներ երրորդ մասը անվանել են լավագույնը շարքում։

Այնուամենայնիվ, որպես ֆիլմի թերություն հաճախ նշվում է սյուժեն, որը զգալիորեն հիշեցնում է առաջին ֆիլմի պատմությունը։

## Երաշժտություն
Ֆիլմում ներկայացված են հետևյալ երգերը, որոնք կատարում են հենց դերասանները

## Ծանոթագրություններ

Կատեգորիա:2020-ականների ռուսերեն ֆիլմեր
Կատեգորիա:2024 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական մելոդրամա ֆիլմեր
Կատեգորիա:Ռուսաստանում նկարահանված ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր երեխաների մասին
Կատեգորիա:Ֆիլմեր, որոնց գործողությունները տեղի են ունենում Ռուսաստանում